16/07/2019 | Administración LocalMunicipal
Santa Comba
Aprobación definitiva do Regulamento da emisora municipal do Concello Santa Comba

O Pleno da Corporación municipal, en sesión ordinaria celebrada o día 24 de maio de 2019, aprobou provisionalmente o “Regulamento da emisora de radio municipal do Concello de Santa Comba (ERMCS). Transcorrido o prazo de exposición ao público do acordo provisional, e ao non haberse presentado reclamación algunha, queda automáticamente elevado a definitivo o Acordo plenario provisional deste Concello sobre o Regulamento da emisora de radio municipal do Concello de Santa Comba (ERMCS), en cumprimento do artigo 49 da Lei 7/85 Reguladora das Bases de Réxime Local. “REGULAMENTO DA EMISORA MUNICIPAL DO CONCELLO DE SANTA COMBA Título preliminar A emisora municipal do Concello de Santa Comba créase co obxectivo de fomentala información e participación dos veciños en tódolos problemas que afecten ao municipio garantindo unha información obxectiva e pluralista, así como a participación de calquera forza política ou asociación social ou económica, e persoas individuais, non podendo discriminar a ninguén por razón ningunha, condición ou circunstancia persoal ou social, pola súa ideoloxía ou crenzas. Neste senso os eixos básicos da programación da emisora de radio municipal son a liberdade de expresión así como o acceso a tódolos sectores sociais e forzas políticas, a igualdade de oportunidades á hora de expoñe-las diversas posicións e o pluralismo informativo. Xa que logo concíbese a radio como un elemento dinamizador da vida do Concello con capacidade de informar aos veciños e de fomenta-la nosa cultura como elementos fundamentáis que inspiran a súa creación e posta en funcionamento como un medio vivo e participativo. Asemade as caractérísticas que forman parte da mesma son as de considerar a radio municipal de Santa Comba como un medio de comunicación de titularidade pública, para a comunicación institucional, dando lugar a unha nova forma de interactuar e comunicarse cos cidadáns. Como medio de comunicación local pretende ser un referente no seu ámbito de emisión tanto nos contidos da súa programación como prestando especial atención á comunidade a que vai dirixida. Sendo tamén un dos seus obxectivos promocionar e protexe-la lingua galega garantindo a obxectividade, veracidade e a imparcialidade das informacións que emite e sempre respectando o pluralismo político, relixioso, social, cultural e lingüístico. Será tamén parte do seu fundamento a protección da mocidade e á infancia, excluíndo a exaltación da violencia e a apoloxía dos feitos e conductas atentatorias contra a vida, a liberdade e a igualdade entre homes e mulleres. Co fin de levar a cabo un control e seguemento do seu funcionamente e na procura da maior eficacia e eficiencia na súa xestión a emisora de radio muncipal adoptará como órganos de control e seguemento un Consello de Administración desta emisora municipal ten carácter de estudio, análise, proposta, así como de consulta, configurándose como órgano básico de participación no relativo ás decisións que, nesta materia, lle corresponda á corporación municipal a través dos órganos competentes. O idioma oficial da emisora é o galego, sen prexuízo do recoñecemento dos dereitos lingüísticos individuais das persoas ou entidades ás que se lles solicita a súa colaboración ocasional ou ás que se lle invite a participar nos diferentes programas. TÍTULO I.–OBXECTO, NATUREZA E FINS Artigo 1.º Ó abeiro da normativa vixente, e creado o servicio público mediante xestión directa do mesmo, a Emisora Municipal de Radio de Santa Comba correrá por contra da propia entidade local e se regulará polo establecido neste regulamento, así como a normativa que sexa de aplicación. Artigo 2.º Para a súa mellor xestión, e en aras de conseguir unha mellora da eficacia e eficiencia respecto da mesma créase por este regulamento un órgano denominado Consello de administración da Emisora Municipal de Radio de Santa Comba, con competencias de control e seguemento da mesma e cun carácter de estudio, análise, proposta, así como de consulta, configurándose como órgano básico de participación no relativo ás decisións que, nesta materia, lle corresponda á corporación municipal a través dos órganos competentes. Dito Consello de Administración participará no estudio e elaboración dos criterios e normas de actuación da emisora, e na vixilancia e cumprimento dos mesmos. Velará polo mantemento da emisora, como medio de comunicación aberto a toda a poboación e á participación veciñal. Artigo 3.º Para o cumprimento dos seus fins e especialmente o Consello de Administración estará en contacto permanente ca persoa responsable-director/a da emisora, participando na dirección e goberno da emisora municipal, sempre dentro das competencias dos órganos de goberno muncipal. Estudiará e analizará os plans de actuación da emisora, a promoción, xestión e proposta de melloras técnicas e de obras, que poidan resultar beneficiosas para o mellor funcionamento da emisora. Coordina-las relacións entre a emisora e as institucións públicas e privadas co fin de realizalas propostas pertinentes ao órgano competente do Concello. Propoñer ao Pleno do Concello todas aquelas cuestións que considere de interese e sempre dentro do ámbito competencial establecido na lexislación vixente. Artigo 4.º.–Principios inspiradores da Emisora Muncipal de Radio de Santa Comba. Son principios xerais que deben inspirar a prestación do servicio os seguintes: a) A obxectividade, veracidade e imparcialidade das informacións. b) O respecto ao pluralismo político, relixioso, social, cultural, ideolóxico e lingüístico. c) A promoción e protección do galego. d) A separación entre as informacións e as opinións, a identificación de quen sustente estas últimas, e a sua libre expresión cos límites do punto 4.º do artigo 20 da Constitución española. e) A distinción perceptible entre a programación e a publicidade, de forma que resulte inequívoco o carácter publicitario das mensaxes. f) O dereito ao honor, fama e a intimidade persoal e familiar e o dereito de rectificación, así como os demáis dereitos e liberdades recoñecidos na Constitución española. g) A protección dos dereitos da xuventude e da infancia de acordo coa lexilación vixente. h) O respecto aos valores de igualdade recollidos no artigo 14 da Constitución española. i) O fomento e defensa da cultura, dos intereses locais e autonómicos, así como a promoción da convivencia, impulsando ao efecto a participación dos grupos sociais do ámbito territorial correspondente. j) A promoción da igualdade entre mulleres e homes, segundo a lexislación vixente na materia. k) Favorecer a educación, a cultura e a difusión dos valores cívicos e dos coñecementos sociais, económicos, artísticos, científicos e técnicos. l) O respecto dos dereitos recoñecidos en favor de terceiros, de acordo coa lexislación vixente na materia de protección da propiedade intelectual. m) A defensa e preservación do medio ambiente. n) O respecto á lexislación vixente na materia de telecomunicacións e audiovisual. TÍTULO II.–ÓRGANOS DE PARTICIPACIÓN, XESTIÓN, SEGUEMENTO E CONTROL Artigo 5.º Son órganos da emisora: O Consello de Administración e a Dirección da Emisora Muncipal de Radio do Concello de Santa Comba. Artigo 6.º O Consello de Administración estará formado de acordo coa composición que se relaciona seguidamente: a) A Presidencia: a Alcaldía-Presidecia do Concello ou concelleira/o en quen delegue. b) As concelleiras/os designados segundo as normas que regulan a Xunta de Goberno Local. c) A dirección da emisora. d) A Secretaría do Concello, ou persoa en quen delegue expresamente os efectos de fe pública. e) A Intervención do Concello, ou persoa en quen delegue expresamente, para as cuestións de carácter económico-financieiro e recoller as propostas en materia Orzamentaria co fin de integralas nos Orzamentos Xerais da Entidade Local. Artigo 7.º Terán a condición de colaboradores as persoas que participan na programación da emisora altruistamente. Artigo 8.º Corresponde ó Consello de administración da emisora, as seguintes funcións: – Propoñer ao Pleno do Concello, a través da Alcaldía-Presidencia a modificación deste regulamento, e sempre de acordo coas competencias de Alcaldía-Presidencia. – Propoñer ó Pleno do Concello a través da Alcaldía-Presidencia aquelas cuestións que sexan da súa competencia de acordo coa lexislación vixente en materia de réximen local, e sempre de acordo coas competencias de Alcaldía-Presidencia. – Estudar e analizalas propostas de programación. – Estudar e analizar as necesidades da Emisora Muncipal de Radio do Concello de Santa Comba co fin de canalizalas a través dos procedementos legais aplicables, especialmente en materia de contratación e orzamentaria. – Estudar e analizalo balance económico e presupostario da emisora, así como as ordenanzas fiscáis e non fiscáis que se poidan elevar aos órganos competentes para a súa aprobación. – Aquelas outras funcions acordes cos fins regulamentarios sexan precisas e sempre respectando as competencias respectivas en materia de réximen local. Artigo 9.º O Consello de Administración reunirase con carácter ordinario, unha vez cada dous meses, seguindo a normativa de aplicación en materia de réximen local para a Xunta de Goberno Local. Tamén se poderá reunir con carácter extraordinario segundo a citada normativa. Será de apliacción o establecido no Real Decreto 462/2002, de 24 de mayo, sobre indemnizaciones por razón del servicio, no tocante as indemnizacións de órganos colexiados. Artigo 10.º Serán funcións do director da emisora, preparar, elaborar e executa-la programación da emisora, supervisar e coordina-la programación, administra-la emisora e velar polo seu bo funcionamento e conservación, executalos acordos que lle sexan encomendados polo consello de administración a través dos órganos administrativos competentes, exercela responsabilidade directa sobre a Emisora de Radio Muncipal, preparala memoria e estado das necesidades da Emisora para o seu estudo e análises polo Consello de Administración e os órganos administrativos competentes, facer as proposas de gastos necesarias así como a supervisión dos espacios publicitarios e xestión de tódolos ingresos que se xeneren sen prexuizo das liquidacións que correspondan pola Tesourería do Concello así como outras funcións acordes cos fins regulamentarios. Artigo 11.º Sen prexuízo das funcións atribuídas aos diferentes órganos da Emisora Municipal de Radio, corresponderá en todo caso ó Pleno do Concello a interpretación, modificación ou derrogación do presente regulamento, a aprobación das partidas específicas que se consignen a través da aprobación do Orzamento Xeral da Corporación, así como aquelas outras que sexan da súa competencia de acordo coa lexislación vixente en materia de réximen local. TÍTULO III.–RÉXIME DAS SESIÓNS DO CONSELLO DE ADMINISTRACIÓN Artigo 12.º O Consello de Administración como órgano colexiado reunirase unha vez cada dous meses segundo o indicado anteriormente. Non obstante o disposto, cando a importancia ou urxencia dos temas así o recomende, segundo a normativa de réximen local para a Xunta de Goberno Local, este poderase reunir en sesións extraordinarias. Artigo 13.º A convocatoria de reunións terá que ser notificada con vintecatro horas de antelación, achegada da orde do día asinada pola Alcaldía-Presidencia. Artigo 14.º As reunións do consello de administración entenderanse validamente constituídas cando asista a Alcaldía-Presidecia, a Secretaria e o Interventor (ou quen por delegación expresa lles substitúan), coa asistencia en primeira e segunda convocatoria establecidas para os órganos colexiados segundo a normativa vixente en materia de réximen local, para a Xunta de Goberno Local. Artigo 15.º Os acordos que se adopten serán trasladados aos órganos competentes para o seu estudio e no seu caso tramitación correspondente de acordo coa normativa de aplicación. Artigo 16.º A constitución e modificación dos membros do Consello de Administración da Emisora Municipal de Radio seguirá a normativa aplicable para a Xunta de Goberno Local, en todo o non previsto neste regulamento. Artigo 17.º Exercerá a Secretaría do Consello de Administración a Secretaría do Concello de Santa Comba, ou Funcionaria/o municipal en quen delegue expresamente, con facultades de fe pública, asistida polo persoal administrativo que ven realizando as funcions para os órganos colexiados do Concello de Santa Comba. TÍTULO IV.–RÉXIME ECONÓMICO Artigo 18.º Os recursos económicos e os créditos para gastos, con que conta a emisora serán os procedentes das consignacións orzamentarias recollidas no Orzamento Municipal de ingresos e gastos de cada exercicio económico. Tamén se tramitarán as correspondentes subvencións que sexan solicitadas ós organismos competentes. Os ingresos que se perciban no concepto de publicidade así como outros conceptos derivados da xestión e utilización da Emisora Municipal, serán previstos para tal efecto na ordenanza reguladora do prezo público correspondente. Os contratos de publicidade seguirán a normativa vixente en materia de contratación. Artigo 19.º Os servizos administrativos do Concello de Santa Comba colaborarán, nas competencias que a normativa vixente en materia de réximen local estableza, cos órganos da Emisora ao fin de conseguir unha maior eficacia e eficiencia na sua xestión. Artigo 20.º A Alcaldía-Presidecia do Concello de Santa Comba ostentará ao respecto as competencias que legalmente lle correspondan en relación co servizo público da Radio Municipal DISPOSICIÓNS Disposición final O presente regulamento entrará en vigor unha vez publicado no Boletín Oficial da Provincia e teña transcorrido tamén o prazo de quince días hábiles a que se refire o artigo 70, núm.2, en relación co artigo 65, núm.2, da Lei 7/1985, do 2 de abril, reguladora das Bases de Réxime Local; e comezará a aplicarse a partir do día seguinte, permanecendo en vigor ata a súa modificación ou derogación expresa.” En Santa Comba, 10 de xullo de 2019. O alcalde David Barbeira García